Dis hemel op Tafelberg na jongste toekenning | Maroela Media
Die World Travel Awards het onlangs Tafelberg as Afrika se grootste toeriste-aantreklikheid aangewys.
Tafelberg se kabelkar is op 4 Oktober 1929 bekendgestel en meer as 29 miljoen besoekers het oor die laaste dekade van die kabelkar gebruik gemaak om die kruin van dié landmerk te besoek.
"In hierdie tyd waar toerisme en reis onder die Covid-19-pandemie ly, is ons ongelooflik verheug om die toekenning huis toe te bring na Suid-Afrika en veral Kaapstad," sê Wahida Parker, bestuurshoof van Tafelberg se kabelkar.
Ander aanspraakmakers op dié titel was Kilimanjaro in Tanzanië, die Groot Piramide van Giza in Egipte, die Ngorongoro-krater in Tanzanië, Robbeneiland in Kaapstad en die V&A Waterfront.
Saam met die titel as Afrika se grootste toeriste-aantreklikheid, was Kaapstad ook aangewys as Afrika se grootste fees- en geleentheidsbestemming by dié toekennings. Vroeër die jaar is Kaapstad Internasionale Lughawe ook aangewys as die beste lughawe in Afrika, wat die Kaapse toerismebedryf selfs meer bevorder.
Tafelberg kan steeds aangewys word as die wêreld se grootste toeriste-aantreklikheid. Die wenner van dié groot prys sal aan die einde van November aangewys word.
Laaste kans: Kom kry 'n stukkie kultuur saam met Maroela
Tafelberg is ons trots!
Die lekker ou Kaap. Dis net anders daar. Al sit jy Tafelberg in die res van die land gaan dit nie dieselfde wees nie.
Ja, en om te dink "ons" het eintlik niks daarmee te doene gehad nie. Die berg was lank reeds daar voor ons hier aangeland het :-)